পথনাটক
পথনাটক বল‌তে নাট্যশালার প্রদর্শনীর একটি রুপ এবং কো‌নো নি‌র্দিষ্ট দর্শক ছাড়া বাহিরে সর্বসাধারণের চলাচলের স্থানে উপস্থাপনা‌কে বোঝা‌নো হয়। পথনাটক বিভিন্ন জায়গায় হতে পারে। যেমন: শপিং সেন্টার, গাড়ি পার্ক, বিনোদনমূলক স্থা‌নে, কলেজ বা বিশ্ববিদ্যালয়ের ক্যাম্পাস আর রাস্তার পাশে। এমনটা বিশেষত বিপুল প‌রিমাণ জনবহুলপূর্ণ খোলা জায়গায় দেখতে পাওয়া যায়। পথ-অভিনেতা থেকে শুরু করে সংগঠিত নাট্যশালা কোম্পানি বা বিভিন্ন শ্রেণী যারা প্রদর্শনীর জায়গা নিয়ে পরীক্ষা-‌নিরীক্ষা করতে ইচ্ছুক অথবা যারা তাদের সাধারণ কাজক্রম উন্নীত করতে চায় তারা এখানে অভিনয় করেন। পথনাটক একসময় একটি তথ্য প্রদানের উৎস ছিল যখন তথ্য প্রদানের জন্য অন্য কোনো উৎস যেমন: টেলিভিশন, রেডিও ইত্যাদি ছিল না। বর্তমানে পথ নাটকের দর্শকদের জন্য এটি একটি বার্তা বহন করে। মাইক্রোফোন বা লাউডস্পিকার না থাকার কারণে পথ নাটককে অভিনয়ের সর্বনিম্ন রূপ হিসেবে ধরা হয়। কখ‌নো কখ‌নো এ ধর‌নের প্রদর্শনী লাভজনক যেমন, প‌থে অনু‌স্থিত মেলা, শিশু‌ প্রদর্শনী এবং প‌্যা‌রে‌ডে কিস্তু, সাধারণত পথ নাট‌কের অ‌ভি‌নেতারা বিনা মূ‌ল্যে প্রদর্শনী ক‌রেন অথবা তা‌দের টু‌পি‌তে ধাতব মূদ্রা ‌নেওয়ার মাধ‌্যমে রোজগার ক‌রেন। পথনাট‌কের জন‌্য সাধারণ পোশাক এবং সাজসরঞ্জামই যথেষ্ট। কখ‌নো কখ‌নো অ‌ভি‌নেতার শারী‌রিক সক্ষমতার ও কণ্ঠস্বরের উপর নির্ভর ক‌রে হালকা সাউন্ড অ‌্যাম্প‌লি‌ফি‌কেশন প্রয়োজন হ‌তে বা নাও হ‌তে পা‌রে। সাউ‌ন্ডের এই সমস‌্যা‌টি খোলা স্থ‌া‌নে ফি‌জিক‌্যাল থি‌য়েটার ধারা‌টি‌কে খুবই জন‌প্রিয় ক‌রে তু‌লে‌ছে। দর্শক‌দের আকৃষ্ট কর‌তে প্রদশর্নীগু‌লো অকশ‌্যই প্রকটভা‌বে দৃশ‌্যমান হ‌তে হয়, শোনার উপ‌যোগী এবং অনুশীল‌নে সহজ হ‌তে হয়। পথনাটক অবশ‌্যই উদ‌্যান বা মাঠ সহ বি‌ভিন্ন খোল স্থা‌নে আনুষ্ঠা‌নিকভা‌বে আয়ো‌জিত অন‌্যান‌্য মঞ্চ প্রদর্শনী, যেগ‌ু‌লো‌তে নির্ধা‌রিত স্থান (দড়ি দি‌য়ে ঘেরা) থা‌কে এবং তা উপ‌ভোগ টি‌কেট প্রয়োজন হয় সেগু‌লো থে‌কে আলাদা হওয়া উ‌চিত। অ‌নেক সময় পথনাটক প্রদর্শনী কর‌তে স্থানীয় বা কেন্দ্রীয় শাসন‌বিভা‌গের অনুম‌তি প্রয়োজন হয়। আবার অ‌নে‌কেই ইচ্ছানুযায়ী ক‌রে। পথনাটককে মঞ্চ প্রদর্শনীর সব‌চে‌য়ে আ‌দি রূপ হি‌সে‌বে বি‌বেচনা করা হয়। ধর্মীয় নাটক সহ বে‌শিরভাগ সাধারণ বি‌নোদ‌ন মাধ‌্যমের সূত্রপাত হয় পথনাটক থে‌কে। অতি সাম্প্রতি কা‌লের প্রদর্শকেরা, যারা, এক হ‌াজার বছর আ‌গে হ‌লে হয়তো ‌বি‌ভিন্ন ম‌ঞ্চে, মিউ‌জিক হোল এবং বিচিত্রানুষ্ঠানে প্রদর্শনী করত, দারা এখন প্রায়ই পেশাগতভা‌বে পৃ‌থিবীর জু‌ড়ে বিখ‌্যাত পথ প্রদর্শনীর স্থা‌নে প্রদর্শনী ক‌রে। রবিন উইলিয়ামস, ডেভিড বোয়ি, জু‌য়েল এবং ‌হে‌রি এন্ডারসন সহ আ‌রো অ‌নে‌কে অ‌নেক উ‌ল্লেখযোগ‌্য ব্যক্তি তা‌দের কর্মজীবন পথ প্রদর্শনীর মাধ‌্যমে শুরু ক‌রেন। পথনাটক এমন মানুষ‌কেও প্রদর্শনী করার সু‌যোগ দেয় যারা কখ‌নো সাধারণ ম‌ঞ্চে উ‌ঠে প্রদর্শনী কর‌তে পা‌রেনি বা তা করার সার্মথ‌্য অর্জন কর‌তে পা‌রে‌নি। যে কো‌নো ব‌্যাক্তি এই প্রর্দশনী চাই‌লেই দেখ‌তে পা‌রে এবং অ‌ধিকাংশ ক্ষে‌ত্রেই এই প্রদর্শনীগু‌লো বিনামূল‌্যে বিনোদ‌ন হি‌সে‌বে করা হয়।